45 души са потърсили медицинска помощ след протеста | boulevardbulgaria.bg\n13:55 - 02.09.2020\nБроят на хората, преминали през лечебни заведения и спешни кабинети след протеста, се увеличи до 45 души към 14:30.\nШестима от тях остават в болница за лечение и наблюдение. Това съобщиха от "Спешна помощ".\nВ ИСУЛ са прегледани общо 22 души - включително 10 полицаи, които са преминали през спешния очен кабинет заради напръскване с лютив спрей. Сред останалите хора с нужда от медицинска помощ е имало цивилен с гръдна травма и полицай с травма на китката. И двамата са освободени.\nВъв ВМА е приет мъж, доведен от полиция, който е приет в клиниката по спешна токсикология заради напръскване със спрей.\nВ МВР болница са прегледани 12 души - обгазени и с други травми - като четирима са хоспитализирани.\nПрез "Пирогов" са минали осем души, участвали в протеста - сред тях има човек, ударен с бутилка; болен от диабет, получил хипогликемична криза; пациент с алергичен конюнктивит след пръскане с лютивия спрей; мъж, който казва, че е бит и обгазен; трима полицаи с изгаряне на роговицата.\nДиректорът на ЦСМП София д-р Георги Гелев обяви, че в последните часове са получени около 30 "напълно фалшиви" повиквания за линейка.\nДва екипа на центъра стоят непрекъснато около протеста, а още 7 или 8 са извозвали хора при ескалацията на напрежението.\n"В горещ ден като днешния има много хора, които се нуждаят от спешна помощ. Ангажирането на 7-8 екипа лишава останалите граждани на столицата от своевременна спешна помощ. Преди броени минути кацна самолет на летище "София" със сигнал до нас, най-вероятен сърдечен инцидент. Нямаше никакъв друг свободен екип, се наложи един от тези, които седят при БНБ, да отиде да обслужи летището", каза още той.\nГелев отрече твърденията за намушкан полицай - "Такъв няма и не сме обслужвали", каза той.\nВсичко това се случва в контекста на сблъсъци между служителите на реда и недоволните граждани. Демонстрантите мятат камъни и павета, а полицаите отвръщат с лютив спрей и сълзотворен газ.\nНа живо: Протестиращи освободиха задържан от полицията\nВ ИСУЛ са приети за прегледи трима репортери и оператори. Там е и журналистът от БНТ Николай Минков, който пострада, докато отразява протестните действия. На няколко пъти той попадна в епицентъра на сблъсъци между полиция и протестиращи и беше обгазен. По-рано през деня пострадаха операторът от bTV Борислав Мавров и репортерът Канна Рачева, която не бе откарана в лечебно заведение.


Всеки от 21-те филма в конкурса получи своята видимост и оценка. Според някои той бе по-скучен от очакваното, според други – достатъчно представителен за постоянно нарастващата креативна мощ на киното\nСлед близо двугодишната санитарна пауза, която принуди фестивала в Кан драматично да се лиши от тежестта и влиянието си върху световното кино, тази година той се завърна на международната сцена и представи своя 75-годишен юбилей. Направи го с блясък, какъвто рядко може да се види другаде, в сложен политически и икономически момент за света. Духът на нетърпението успешно излезе от бутилката и завладя прословутия „червен килим“ с величия, каквито отдавна не се бяха събирали в Кан.\nОчевидно е, че голямата част от близо 20-те милиона евро, с които фестивалът щастливо разполага всяка година, са отишли именно за привличането на най-бляскавата, най-шумната, най-авторитетна, но и най-заслужила част от света на киното и неизбежно свързания с него свят на модата.\nВ този смисъл комбинираната светска акция около Том Круз и неговия уникален „Топ Гън: Маверик“ бяха удар в десетката. Филмът на Джоузеф Косински наистина е съвършен, а Том Круз действително е една от най-симпатичните мегазвезди, умееща да придърпва искрена и безрезервна обич. Връчването на почетна Златна палма (деветнайсетте ѝ 18-каратови златни клонки струват над 20 000 евро) е направо дреболия спрямо всичко, което фестивалът получи насреща – присъствие на Круз на френска земя за над 24 часа, разговор с представители на пресата, добронамерени усмивки и най-вече просълзени очи пред величавата гледка на порещи небето военни изтребители. Круз даде на фестивала онова, от което той се нуждаеше точно в този момент.\nПочетна Златна палма получи и чернокожият Форест Уитакър, отдавнашен любимец на Кан, което пък още веднъж показа как американското кино се обича и почита във Франция.\nПо чисто технически причини (оттеглянето на Canal+ от позицията на главен медиен партньор) се случи и важна промяна в начина на отразяване на фестивала. То се пое от различните канали на обществения конгломерат France Televisions и така френската и франкофонската публика получиха демократичната възможност да видят и чуят всичко най-важно от света на киното. Тази промяна също има своето символно значение: ако до неотдавна фестивалът в Кан можеше да се следи главно от публиката, платила таксата си за частния Canal+, то от тази година вече той стана достъпен и за най-широката аудитория. В решителен момент за киното не друг, а телевизията е тази, която му подава ръка, което само вдига акциите му като безценно изкуство. А за да привлече най-младата (глобална) публика, фестивалът реши да се съюзи и с популярната китайска социална мрежа Тик Ток и да привика специално подбрани инфлуенсъри, които усърдно да се трудят онлайн.\nНо тъй като Кан е не само комуникация, но най-вече съдържание, едно от най-значимите юбилейни събития бе близо тричасовият открит разговор с осем значими световни режисьори, чиито имена бяха разкрити в последната минута. Това бяха мексиканецът Гийермо дел Торо, израелецът Надав Лапид, италианецът Паоло Сорентино и французите Клод Льолуш, Коста-Гаврас, Гаспар Ное, Матийо Касовиц и Робен Кампийо. Те дебатираха по темата „Какво е да си филмов режисьор днес?“ (никой вече не снима на 35-мм лента и киносалоните са в тежка битка със стрийминг платформите, засилили значението си по време на ковид епидемията). Впрочем по време на фестивала разтревожени френски медии публикуваха статистически данни, доказващи, че през първото тримесечие на годината посещаемостта във френските кина е намаляла с близо 35% спрямо същия период през 2019 г. От своя страна режисьорите наблегнаха на факта, че някои от най-мощните платформи вече активно се намесват във финансирането на креативни проекти и заради това трябва да се намери начин „съжителството им с киносалоните да е мирно“. Как точно ще се случи това във Франция, все още не е ясно, но е очевидно, че държавата не се отказва да подпомага активно националното си кино – два месеца преди старта на Кан бе подписано правителствено споразумение с Нетфликс, в резултат на което платформата се ангажира да инвестира минимум 30 милиона евро годишно в създаването на високохудожествено френско кино. Значим символен подарък в навечерието на значим фестивален юбилей, нали!\nЕ, имаше, разбира се, и медии, които се възмутиха от факта, че разговарящите режисьори са „само мъже, и предимно с бели коси“. За сметка на това всеки един от тях можеше да бъде видян свободно да се разхожда по „Кроазет“.\nЗа да се защитят, от фестивала припомниха, че тази година 15 от общо 65-те филма в официалната селекция са на жени режисьори, а в официалния конкурс броят им е станал вече пет (в сравнение с четирите от миналата година). Също така, че сред състезаващите се за Златната палма са уважени всички възрасти – от 84-годишния поляк Йежи Сколимовски до 31-годишния белгиец Лукас Донт.\nГрандиозната подготовка в Кан бе силно смутена от нападението на Русия срещу Украйна на 24 февруари, когато окончателната селекция все още не беше готова. Това предизвика необходимостта от спешни решения като публикуването на балансирана официална позиция относно евентуалното участие на руски филми в програмите. Трябваше да се овладее и силната обида на украинските кинематографисти от решението на фестивала „Жената на Чайковски“ на руснака Кирил Серебренников все пак да остане в главния конкурс, като в паралелната програма „Особен поглед“ бъде включен игралният дебют на украинеца Максим Наконечни „Виденията на пеперудата“. Документалният филм „Мариуполис 2“ на трагично загиналия в началото на април литовски режисьор Мантас Кведаравичус също бе включен в последната минута.\nВойната бе в основата и на решението в Кан да не се дава достъп на организации, личности и филми, свързани с настоящия руски режим. В същото време фестивалът не поиска никакви пари на Украйна за скъпоструващия ѝ щанд в Кан и покани сериозен брой украински продуценти и режисьори, като им предостави възможност да лансират проектите си на пазара.\nПодобна ситуация на абсолютна непредвидимост фестивалът в Кан не помни от времето на своето начало, когато планираното му първо издание през 1939 г. е трябвало да изчака приключването на Втората световна война.\nВсе пак най-важната задача бе „запазването на добрия тон“ в съжителството между луксозната радост от празника и постоянно дебнещата го тревожност. По никакъв начин този баланс не трябваше да се изпуска от контрол.\nУкраинската тема бе първа и основна. Тя бе разположена предимно в първата половина на фестивала. Започна с вдъхновеното видео обръщение на президента на Украйна Володомир Зеленски и премина през специалния показ на фундаменталния архивен филм на Сергей Лозница „Естествена история на разрушението“. Във втората половина естественото влечение на публиката към филмите от официалния конкурс набра скорост и акцентите се насочиха към тях.\nВсеки от 21-те филма в конкурса получи своята видимост и оценка. Според някои той бе по-скучен от очакваното, според други – достатъчно представителен за постоянно нарастващата креативна мощ на киното. Както може да се очаква, реакциите към наградените филми бяха и продължават да са всякакви – от крайно отричане на щедро приложения тази година подход ex equo (два филма получават една и съща награда в една и съща категория) до безрезервна подкрепа на възможността да бъдат отличени повече филми. Някои заподозряха журито, водено от обичания френски актьор Венсан Лендон, в липса на консенсус, поради което броят на наградените филми бил „изкуствено завишен“.\nЗлатна палма спечели необузданият „Триъгълник на тъгата“ на шведа Рубен Йостлунд (за него тя е втора, тъй като през 2017 г. той получи такава за провокативната си творба „Квадратът“). Филмът шумно осмива извадка от свръхбогати пасажери, затворени на луксозен кораб, където преяждат, препиват и повръщат. Оценяван от някои като безпардонен, Йостлунд публично си пожела Палмата още преди филмът му да бъде видян. Запитан не се ли опасява от прояви на враждебност в контекста на луксозния и пребогат Кан, той отговори, че с нетърпение очаква първите му зрители да бъдат именно от „блазираната публика“ на зала „Люмиер“. Безпардонният сарказъм на режисьора печели, защото е необуздан – на кораба на богатите се изсипват невероятни количества храни, алкохол и дори фекалии. Разположението им в пространството обаче е управлявано до милиметри. Да, Йостлунд е провокативен, но не и импулсивен. Той внимателно преценява докъде може да се разпростре и съзнателно прекрачва „червената линия“ на т.нар. добро възпитание. В този смисъл „Триъгълник на тъгата“ е грандиозна насмешка над изкуствеността на „добрия тон“, над парадността на модния свят. Всъщност Йостлунд иронизира точно онова: обезкостява продуктите на консуматорското общество, които на практика хранят въображението му. Интересното при този режисьор е, че той се запалва от елементарни житейски ситуации, които впоследствие превръща в карикатури. В този смисъл журито направи на юбилейното издание на Кан един наистина изключителен подарък – сега цял свят ще иска да види как режисьорът с Палмата сладострастно разчленява на съставните ѝ части т.нар. „висша класа“. И ехото на Кан ще продължава да се носи – както във времето, така и в пространството.\nМакар и да се размина с пожеланото от мнозина най-голямо отличие, „Близост“ на най-младия режисьор в конкурса Лукас Донт успя да си подели Голямата награда с грандамата на френското кино Клер Дени, която пък бе отличена за романтичната си драма „Звезди по пладне“. Малкият, но много въздействащ белгийски филм успя да нареди Донт до вечните братя Дарден, които и този път не се разминаха с награда – простичкият „Тори и Локита“ е посветен на изключителното приятелство на две африкански деца, по-малко момче и по-голямо момиче, опитващи се да оцелеят в подземния свят на бели и цветнокожи престъпници в Белгия. Призът бе формулиран като Специална награда на 75-ото издание на Кан и е осми поред за невероятно издръжливия във времето тандем.\nНаградата за режисура отиде при единствения, който наистина я заслужаваше, а именно южнокорееца Пак Чан-ук. Емоционалната му драма „Решение за напускане“, в която разследващ полицай фатално се влюбва в заподозряна в убийството на съпруга си млада и красива китайка, определено ще остане в паметта на всеки истински киноман. Наградата за най-добър актьор също отиде в Южна Корея, при известния на публиката там Сон Кан-хо, който пък изцяло подпира заснетия в Сеул филм на японеца Хирокадзу Корееда „Посредник“. Така Южна Корея и Белгия набраха неочаквани точки в своя полза и заслужено изпревариха участници от големи филмови страни като Канада (Дейвид Кроненбърг, „Престъпления на бъдещето“), а също и много оспорваната Русия (Кирил Серебренников, „Жената на Чайковски“). Наградата за женска роля отиде при Зар Амир Ебрахими, журналистката в „Свещеният паяк“ на Али Абаси, която впрочем напълно я заслужава не само заради ролята си, а заради личната си житейска съдба, принудила я да емигрира във Франция.\nЗа да даде собствената си награда, журито също си избра два филма: „Осемте планини“ на белгийските режисьори Шарлот Вандермеерш и Феликс ван Грьонинген (другия филм за мъжко приятелство, започнало още от детството) и прелестния „ЕО“ на поляка Йежи Сколимовски, в който меланхолично магаренце наблюдава, но не разбира поведението на хората. Като добавим и Наградата за най-добър сценарий на откритието на фестивала – шведско-египетския режисьор Тарик Салех и безкомпромисния му „Момче от Рая“, можем да обобщим, че диамантеният Кан мина почти перфектно. Като се изключи може би откровено бутафорно недоразумение на Мишел Азанависиюс, открил фестивала с преименувания си псевдотрилър Final Cut.\nНо има ли рожден ден, на който поне един от гостите да не е препил? Злощастните зомбита на тържеството бързо бяха забравени и май (почти) на никого не му е особено мъчно за тях.


Правим с Румъния търговски къщи за износ на месо към арабските пазари - News.bg\nИма идея да се направят търговски къщи съвместно с Румъния, които да осигурят нужното количество за износ на месо към арабските и азиатските страни.\nТова стана ясно от думите на премиера Бойко Борисов на брифинг след заседанието на правителствата на България и Румъния.\nБорисов заяви, че тези пазари на практика са необятни и припомни, че в миналото сме изнасяли три и дори четири пъти повече месо за арабските страни. Правителството е водило разговори по темата, като е стигнало до извода, че в момента основното което липсва на България е факта, че не може да осигури нужните количества регулярни доставки.\nИдеята е тези търговски къщи да бъдат подпомогнати от държавата, обясни Борисов: "Подпомагайки ги, заедно с частния бизнес, да си партнираме, за да може да покрием този неограничен пазар".\nБорисов благодари за досегашното сътрудничество с Румъния, като даде за пример ГКПП-то между двете страни, което беше открито тази сутрин.\n"Убеден съм че и с трети мост ще даде тласък на туризма, на транспорта и ще облекчи всички, които висят по границите. Максимално се старахме за бързо и ефикасно решение, а и да се чувстват гражданите доволни", заяви Борисов. Той е убеден, че доброто сътрудничество ще продължи, а и както изтъкна двете държави "не работят против трета страна, а в ползва на всички от региона".\nПред журналисти румънският му колега Михай Тудосе коментира освен доброто сътрудничество между двете страни и перспективата за приемането ни в Шенгенското пространство. Според него до една година ще бъде в Шенген. По темата реагира и Борисов, който подчерта, че имаме нулева миграция и изпълняваме всички поети ангажименти.\n"България и Румъния заедно са влезли в ЕС, историческо сме на едно и също място, от двете страни на Дунава", коментира Борисов, уверен, че чисто политическите различия нямат голямо значение.\nШенген е политически въпрос, според Борисов, който разясни, че в Европа има няколко партии, които са поели ангажимент пред своите избиратели. Няма какво да се притесняваме от репутационна гледна точка.\nПо време на съвместното заседание на правителствата на Република България и на Румъния в Евсиновград се проведоха и редица двустранни срещи между министри.\nРазширяването на Европейския съюз трябва да продължи със Западните Балкани и страните от Източното партньорство, тъй като то ще гарантира сигурност и стабилност на целия континент. Това подчертаха външните министри на България и Румъния - Екатерина Захариева и Теодор Мелешкану.\n"Имаме уникалния шанс Съветът на Европейския съюз да се председателства от пет държави, които подкрепят разширяването - Естония, Австрия, България, Румъния и Хърватия - изтъкна министър Захариева. - Трябва да подкрепим нашите съседи и приятели от Западните Балкани и Източното партньорство."\nОбщите приоритети на България и Румъния като бъдещи председатели на Съвета на Европейския съюз обсъдиха ресорните министри на двете страни Лиляна Павлова и Виктор Негреску. Те размениха и практически съвети и опит по подготовката на председателствата в София през 2018 и в Букурещ 2019 г., свързани с акредитационната система, бюджета, доброволчеството, спонсорството.\nАкцент в разговорите бе и основният приоритет на Българското председателство, който Румъния напълно подкрепя - изграждането на свързаност между Балканските страни и европейската перспектива за гражданите на съседните ни държави. Двамата министри обсъдиха и извеждането на предизвикателствата пред Дунавския и Черноморския регион на по-преден план в дневния ред на Европейския съюз.\nМинистрите на транспорта, информационните технологии и съобщенията Ивайло Московски и румънските министри на транспорта Александру-Ръзван Кук и на комуникациите и информационното общество Лучиан Шова подписаха споразумение, осигуряващо безопасността на корабоплаването в общия българо-румънски Черноморски чрез предоставяне на достъп на кораби, нуждаещи се от помощ, до места за убежища.\nМинистрите на вътрешните работи Валентин Радев и Кармен Даниела Дан проведоха двустранна среща преди пленарното заседание на двете правителства в Евксиноград. Те заявиха общата си позиция, че трябва заедно - двете държави, да настояват за влизането на България и Румъния в Шенген. Категорични са, че страните ни са изпълнили заложените критерии и не разбират изразените от някои държави, членки на ЕС, резерви.\nМеморандум за разбирателство и сътрудничество между Българската агенция за инвестиции /БАИ/ и румънското Министерство на бизнес средата, търговията и предприемачеството подписаха министърът на икономиката Емил Караниколов и румънският му колега Илан Лауфер, министър на бизнес средата, търговията и предприемачеството.\nМинистър Караниколов посочи, че Меморандумът ще се превърне във важен механизъм за стимулиране и подпомагане на бизнеса между България и Румъния и ще осигури основа за развиване на близки търговски отношения и увеличаване на обема на двустранните инвестиции.\n"Електроенергийният системен оператор" на България и Националният преносен оператор на Румъния "Транселектрика" подписаха договор за оказване на взаимна аварийна доставка на енергия. Документът бе подписан от изпълнителните директори на двете дружества в присъствието на българския енергиен министър Теменужка Петкова и румънския й колега Тома-Флорин Петку.\nВ рамките на съвместното заседание на правителствата на България и Румъния във Варна министър Бисер Петков проведе среща с министъра на труда и социалната справедливост на Румъния г-жа Лиа-Олгута Василеску. Двамата министри подписаха съвместна декларация за задълбочаване на сътрудничеството.\nПредвижда се обмяна на добри практики и мерки срещу недекларирания труд, като сътрудничеството ще включва съвместни проверки между инспекциите по труда на двете държави.\nНачало / Икономика / Правим с Румъния търговски къщи за износ на месо към арабските пазари


Политическите маневри в Русе продължават: Оставки в ГЕРБ, преговори в БСП – Русе Медиа - За да знаеш повече\nПолитическите маневри в Русе, свързани с резултатите от местните избори, продължават и днес. Снощи общинският лидер на ГЕРБ Росен Даскалов е подал оставка заради загубата на Диана Иванова в надпреварата за кмет. Той е определил действията си като поемане на морална отговорност. Даскалов заема поста само от три месеца, след като бе назначен на него от Изпълнителната комисия на ГЕРБ. Именно тя има правомощията да го освободи или да отхвърли оставката му, което трябва да стане на следващото й заседание в сряда или в четвъртък.\nЗагубата на Диана Иванова би трябвало да се смята и за лична вина на Даскалов, казват запознати, според които тя е била негово предложение като кандидат за кмет. Тъй като заради липсата на 6 дни уседналост самият Росен Даскалов не е отговарял на изискванията да се кандидатира, директорът на ПГ по облекло е била спасителният пояс. Като смекчаващи вината обстоятелства биха могли да бъдат липсата му на партиен опит, още повече на такава висока позиция, и то точно преди важните местни избори. Не бива да се забравя и факта, че според вътрешнопартийните слухове Даскалов е избран за поста на общински ръководител на партията в Русе лично от лидера Бойко Борисов.\nОставка като общински ръководител на ГЕРБ за община Ветово е подал и депутатът д-р Андриан Райков. Въпреки че Ветово никога не е била на ГЕРБ, резултатите на тези избори са с двойно по-малко подкрепа за партията от изборите през 2015 г. Неговата оставка също ще се разглежда на Изпълнителна комисия.\nСлед загубата на кандидата на ГЕРБ в Русе се чуха и гласове за оставка на Пламен Нунев като областен координатор на партията. Според отчетените от него обаче резултати в региона, ГЕРБ е увеличил общинските съветници по места и е запазил кметовете си в шест от общините. Загубата е единствено в община Русе, но дали това е достатъчен аргумент да бъде сменен от Бойко Борисов, знае само лидерът на ГЕРБ.\nИ докато в ГЕРБ са настроени на вълна „оставки“, победителите от БСП и коалиционните им партньори се готвят за 11 ноември – първото заседание на новия Общински съвет, когато би трябвало да е оформен вече и екипът на новия кмет Пенчо Милков. Днес през целия ден на 9-ия етаж на ул.“Църковна независимост“ вървят срещи с представителите на различните политически сили, които ще участват в местния парламент. На социалистите ще им бъде трудно да сформират мнозинство, тъй като имат 14 общински съветници. Трябват им 26 гласа, за да може новият кмет да прокарва предложенията си. А за по-важни и ключови решения, където се изисква мнозинство от 2/3 от всички 51 съветници, ще бъде още по-трудно. Смята се, че първите, които ще приемат протегнатата ръка на левицата, ще бъдат ВМРО. Дори се коментира вариантът да бъде предложено зам.-кметско място на водача на листата Иво Пазарджиев. Патриотите имат осем съветници, които биха могли да окажат подкрепа на социалистите. Към тях вероятно биха се присъединили и двамата представители на ДПС. Малките формации, които имат по един съветник, също ще бъдат част от пъзела, за да съберат поне на първо време 26 гласа. Подобни совалки ще има и от страна на ГЕРБ, които разполагат само с 15 съветници.\nСъс сигурност един от най-интересните разговори на Пенчо Милков ще бъде с хората от СДС, на които пък им трябва подкрепа за предложението Елеонора Николова да стане председател на Общинския съвет. Засега, докато вървят консултациите с различните политически сили, всички пазят мълчание за хода на разговорите. Най-вероятно резултатите ще станат ясни в края на седмицата или на първото заседание на Общинския съвет, когато се очаква първият сблъсък между различните групи именно за избора на председател.\nTags: Общински съветоставкиПенчо МилковпреговориРосен Даскаловсовалки


Митничари конфискуваха над 3 800 000 бандерола за алкохол - Вестник "Старият Мост" - Новините от Свиленград, Любимец и региона\nМитничари конфискуваха над 3 800 000 бандерола за алкохол\nПредишна 3740 кутии контрабандни цигари измъкват от два камиона на МП Капитан Андреево\nСледваща Над 8000 спортни обувки, текстилни изделия и аксесоари менте бяха унищожени днес в Свиленград\n3 816 000 броя акцизни бандерола за алкохол с надписи на Украйна откриха в товарен автомобил митничари на МП „Капитан Андреево“. Акцизните бандероли са открити при митническа проверка в камион с турска регистрация, управляван от турски гражданин.\nТоварният автомобил е пристигнал на пункта на трасе „Входящи товарни автомобили“ на 16 октомври на път от Турция за Украйна. Шофьорът на камиона представил редовни документи за превозваната стока - сушени кайсии и заявил, че не пренася други стоки, валута или лични вещи, освен декларирания товар. Превозното средство е селектирано за проверка със специализирана рентгенова апаратура, при която се установява подозрителна плътност и съдържание в задната част на товарното помещение. При последвалата физическа проверка, митническите служители откриват между кашоните със сушени кайсии 318 кашона, обвити с фолио и кафява хартия, пълни с общо 3 816 000 броя акцизни бандероли за алкохол на Украйна.\nАкцизните бандероли са задържани с протокол. Срещу шофьора на камиона - турски гражданин, е съставен акт за нарушение на Закона за митниците. Товарният автомобил е задържан като средство, послужило за укриване и превозване на акцизните бандероли през държавната граница на страната без знанието и разрешението на митническите органи. Работата по случая продължава.


ИДЕИ: философско списание: Писмото на един философски просяк до един български гражданин със скъпи слънчеви очила\nПисмото на един философски просяк до един български гражданин със скъпи слънчеви очила\nПонеже отдавна мина времето, в което трябваше да съм дал заявката за отпечатването на новата книжка на списание ИДЕИ, ала заради преговорите с Нов български университет (за които вече писах, но те, за жалост, стигнаха до задънена улица) закъснях да сторя това - списанието трябваше да излезе в края на януари, после до края на февруари, а сега, както е тръгнало, ще е цяло щастие ако излезе в началото на март! - то тия дни вече съм в пълно отчаяние, понеже пак изникна проблемът за парите, нужни за излизането на тази книжка.\nИ ето в тази връзка едно странно, по-скоро просешко писмо, което днес написах, търсейки изход от неприятната ситуация; знайно е, удавникът се хваща и за сламката, само и само да не го погълне водната бездна; та написах това писмо като коментар в блога на Иван Стамболов, но то там, кой знае защо, не излезе, затова за всеки случай го турям и тук:\nДраги г-н Стамболов,\nПрочетох с интерес статията ти Знаят ли в София как се гледа тютюн? още когато се появи, а днес случайно отново попаднах на нея и във връзка с един абзац искам да те попитам нещо; ето го този заинтригувал ме абзац:\n"... Един от оглавилите протеста беше с тъмни очила марка Silhouette и макар да не знам колко струва едно кафе на софийското летище, знам колко струват тези очила, защото имам същите. Струват между 380 и 400 лв., тоест малко повече от 130 кг тютюн, произведен от милите избиратели в смесените райони."\nПризнавам си, мина през съзнанието ми една непристойна мисъл когато за втори път прочетох тия думи. Понеже по темперамент принадлежа към разреда на "честните и искрените наивници", тоест на глупаците, ще си позволя да споделя какво си помислих, при това ще предам мисълта си в нейния "гол вид", без украшения и усукване.\nПонеже, както твърдиш, си си позволил да си купиш тъмни очила за 380-400 лева, т.е. горе-долу толкова, колкото ми е месечната заплата на редови преподавател по философия, явно си състоятелен човек, което е чудесно; аз, за разлика от масовия тип у нас се радвам на преуспелите хора, но в никакъв случай не им завиждам. Та като констатирах току-що казаното, се появи в съзнанието ми онази зловредна мисъл, която именно искам да споделя с теб, пък, не крия, ми е и много интересна твоята реакция по този повод. Ето за какво става дума:\nАз от една година почти изцяло на мои средства, т.е. отделяйки средства от мизерните си заплати, издавам едно ново философско списание, носещо името ИДЕИ. Издаването на един брой на списанието, който се състои от 500 екземпляра, струва около 700 лева, т.е. парите, нужни човек да си купи кажи-речи два чифта слънчеви очила като Вашите. Излязоха досега общо 4 книжки, сега подготвям за печат петата. Годишно предвиждам да излизат 3 книжки. За 2010 година успях да спазя обещанието си, излязоха 3 книжки, а първата книжка излезе през ноември 2009 година. Издавам списанието в печатницата на издателство ИЗТОК-ЗАПАД.\nНе зная дали до този момент си чувал за това списание, но ето че сега имам сгоден случай да те информирам лично за него. Тъй като да издавам списание съвсем не ми е по джоба, аз много пъти апелирах към какви ли не хора да помогнат с каквото могат, та списанието да продължи да излиза. За жалост почти никой не откликна ако не броим неколцина почитатели на списанието, които дадоха малки суми за да го подпомогнат. Впрочем, ето че сега имам повод да ти подаря, да ти изпратя четирите книжки на списанието; моля да ми дадеш адрес, на който да ги пратя. Впрочем, подарих книжките на списанието на мнозина блогъри с беглата надеждица да напишат нещо за него в блоговете си и да го подпомогнат, рекламирайки го; сещате ли се колко човека се сетиха и сториха нещо в тази насока? Ще ти помогна: никой не се сети! Като факт за една бъдеща енциклопедия на съвременните български нрави ти го споменавам, не за друго...\nПреди два месеца, след мой призив по предаването СЕИЗМОГРАФ Нов български университет прояви готовност да подпомогне списанието, като предложи сътрудничество по издаването му. Преговорите обаче стигнаха до задънена улица, а пък напоследък се изясни, че под "сътрудничество" от НБУ са разбирали нещо твърде различно от това, което си представях. Както и да е, в резултат сега излизането на новата книжка на списанието е под въпрос, и то по една такава банална причина, която чуваме често от устата и на любимия ни Премиер, а именно по причината, обозначавана с израза "Нема пари!".\nТа ми хрумна следното: не може ли, било ти лично, било твой познат под твое въздействие да подпомогнете финансово излизането на новата книжка на списанието, да дадете своята лепта? Списание ИДЕИ е списание за духовните неща, една стока, която много-много не се пласира у нас, но която иначе е твърде дефицитна и, чини ми се, потребна. Ето тази мисъл, да те помоля за помощ за издаването на списанието, признавам си, ми мина през ума, когато прочетох, че твоите слънчеви очила струват кажи-речи колкото издаването на един брой на списание ИДЕИ - списанието, което при това се стреми да задоволява и някои най-съществени духовни нужди на младите хора у нас.\nНе зная как ти прозвуча всичко това, но се осмелих да изнахалствам; знае ли човек, когато човек е тропал на много порти, но навсякъде са му ги захлопвали под носа, в един момент такъв човек обръгва и вече е готов на всичко, особено когато става дума за спасяването на любимито му "дете", каквото в случая за мен е упоменатото списание ИДЕИ.\nТова е; извинявай за безпокойството, желая ти приятна вечер и лека седмица!\nС уважение: Ангел Грънчаров, редактор и основател на списание ИДЕИ, философ, блогър\nПубликувано от Ангел Грънчаров в 21:02\nЕтикети: българите, образование, свобода, списание ИДЕИ, философия, ценности, човекът


Корнелия Нинова: Отмяната на машинното гласуване е крачка към подмяна на вота! - Big5.bg\nСряда, 10 Юли 2019 10:43\nОтмяната на машинното гласуване е крачка към подмяна на вота!\nТова написа в остра публикация във фейсбук лидерът на БСП Корнелия Нинова.\nЗащо? Какво се случи за този период? Имаше Европейски избори. На тях всички партии, освен БСП, отбелязаха спад в подкрепата спрямо предишните европейски избори. Въпреки целия натиск, само БСП увеличи броя на депутатите и гласовете си. Няма начин това да не е стреснало управляващите и сателитите им. Затова решиха да убият финансово единствената опозиция и да премахнат гаранцията за честен избор- машинното гласуване. Защото машината не подправя протоколи, не дописва мъртви души и не носи чували с бюлетини в зала"Армеец".\nГЕРБ отново са съсредоточени само в това- да запазят властта на всяка цена. Нека всички,които искаме промяна, заедно се съсредоточим в оздравяването на общинските болници, инвестиции в общините, нови работни места, подпомагане на младите семейства и децата. Да не позволяваме да подменят тревогите на хората със собствените си тревоги за оцеляване във властта", написа още тя в социалната мрежа.


Cheap Essay Ghostwriters Websites For Phd Popular Academic Essay Writers Service Uk Advancing The Dream Essay Outline Le Panda Roux Descriptive Essay\n4 плюса и минуса на W ...\nТъй като WordPress е с отворен код, Вие ще имате възможността свободно да променяте и разпространявате кода, без да се притеснявате за лицензи.\nWordPress е икономически ефективен вариант, което го прави чудесен избор за по-малки фирми и нестопански организации, въпреки, че често това е избора на платформа дори и на не толкова малки предприятия.\nНе е нужно да сте програмист за да инсталирате и използвате WordPress. Тя е доста интуитивна и е чудесна възможност за хора с малко или никакъв опит.\nGoogle особено харесва сайтовете на WordPress, защото те са относително добре подготвени за SEO, и лесно се обхождат от търсачките. Също така, тъй като WordPress има такава голяма общност, има много възможности за SEO плъгини.\nОграничаване на достъпа до части от системата\nЗа разлика от другите системи за управление на съдържанието, WordPress не Ви дава възможност да създавате потебителски групи и даване на разрешения на различни хора до определени функции на платформата. Иначе казано, може да направите даден потребител администратор, редактор или сътрудник, но може създадете различни групи, с редактори например и всяка група да има различно ниво на достъп.\nТъй като WordPress е популярна платформа и много от сайтовете са самостоятелно хоствани, това е доста привлекателно за потенциални хакери. Разбира се, сигурността постоянно се подобрява, а има и много плъгини, които могат да направят сайта още по-сигурен и защитен.\nНяма блокове с естествено съдържание\nWordPress не предлага възможност за нативно дефиниране на няколко съдържателни области в един шаблон, което може да направи управлението на различни секции от съдържанието по-трудно.\nОграничения за електронна търговия\nВъпреки че WordPress има разнообразни плъгини за електронна търговия (като например WooCommerce), те нямат функционалност, подобна на предлаганите от други системи като OpenCart например.\nWordPress със сигурност е страхотен вариант за много хора, защото е безплатен и лесен за работа. Ако се съмнявата в избора на платформа за Вашия сайт, може да се свържете с нас за Безплатна консултация. Ние ще Ви помогнем да изберете най-доброто решение отговарящо на Вашите нужди.\nCMS WordPress избор на cms изработка на корпоративен сайт изработка на личен блог изработка на уеб сайт изработка на фирмен сайт плюсове и минуси на WordPress\nНиколай Тодоров, август 27, 2018


Дина и Арина - оттук накъде? | Гимнастика | Новини от България и Света | OFFNews.bg\nOFFNews Последна промяна на 03 ноември 2021 в 13:50 6233 0\nАрина (л) и Дина Аверини\nНай-големите руски звезди в художествената гимнастика, близначките Дина и Арина Аверини, дадоха интервю за MATCH TV веднага след завръщането си от световното първенство в Япония, където Дина завоюва злато в многобоя и на три от четирите уреда. С това състезание настоящият олимпийски цикъл завърши и идва ред на въпроса продължават ли близначките с художествената гимнастика. Ето какво споделят те пред руската медия:\n- Как се подготвихте за Световното първенство след Олимпийските игри? Емоционално това трябва да е било толкова съкрушително.\nДина: В деня след обаждането на Ирина Александровна (Винер - старши треньорът на руския национален отбор - б.р.) бяхме в залата. През първия ден бяхме щастливи да дойдем... Но след това беше трудна седмица, в смисъл че осъзнахме, че трябва да преминем през всичко отново, тези спомени са трудни, тренировките са трудни... Беше трудно да се принудя да тренирам. Ирина Александровна всеки ден намираше подходящите думи. Тя ме окуражаваше, подкрепяше ме, обясняваше ми нещата. По някое време настроението ми се промени към по-работно, но в началото беше трудно.\n- По-трудно ли беше физически или емоционално?\nАрина: Отначало емоционално, а след това и физически, седмица преди да замина за Япония. Защото имахме същите неистови усилия както преди Олимпийските игри.\nДина: Тялото ми си спомни, че има мускули, че има травми, че всичко започва да ме боли.\n- Всичко говори, че подготовката за Световното първенство е била нервна. Външният информационен фон допринесе ли за вълнението?\nДина: Когато за първи път се върнахме в залата, веднага казахме на Ирина Александровна, че се страхуваме да не се повтори съдийството. Тя каза: "Не се притеснявайте, всичко ще бъде наред. След това възникна въпросът дали Световното първенство ще се проведе заради ковид. Не ни беше изпратена информация за това къде ще бъден настанени, какъв ще бъде графикът...\nАрина: Дълго време нямахме визи. Подготвяме се, но не е ясно за къде. Дали ще има състезание. И също така беше страшно да си представя - ами ако провалим страната? Ами ако не успеем да докажем, че можем да работим добре и без грешки? Ами ако провалим Ирина и всички, които работят с нас? Но когато дойдохме на Световното първенство, забравихме за това. Радвахме се, че всичко завърши добре, защото толкова много хора гледаха художествената гимнастика, гледаха и нас. Щеше да е срамно да разочароваме всички.\n- Как успяхте да се справите, така че това гигантско чувство на осъзната отговорност да не ви смаже, да не ви попречи да се представите добре?\nАрина: Опитахме се да не мислим, че това може да се повтори. Поставихме си за цел да е като за последно - за последен път да изпълняваме тези програми.\n- Но това вероятно е лесно само на думи - "опитайте се да не мислите". Това е същото обучение като работа с тялото, работа с уред, само работа с главата си и силата на волята?\nДина: Да. И треньорите, и психологът ни учат, но това зависи от човека. Не всеки може да се справи с нервите.\nАрина: Колкото и да ви обясняват треньорът и психологът, много зависи от вас. Каквото си нагласите в главата си, такова ще бъде.\n- Личната ви треньорка Вера Шаталина преживя доста тежко Олимпийските игри и всичко, което се случи там. Изглежда, че дори се е консултирала с психолози. Можеш ли да кажеш как и кога разбра, че Юлия Барсукова ще те тренира за световното първенство?\nДина: Да, за Вера Николаевна беше много трудно. Вероятно и ние самите сме преодолели ситуацията малко по-лесно.\nСъстезавахме се на "Олимпико Кап", който се проведе в Москва, и след това Ирина Александровна каза, че Юлия Барсукова ще отиде с нас на Световното първенство.\n- На световното първенство с Юлия Барсукова изглеждахте доста хармоничен отбор. Работила ли е с вас преди?\nДина: Всички сме в една зала, тя гледаше тренировките ни, докато тренираше своите момичета - Анастасия Гузенкова и Анна Попова.\nАрина: Даде ни съвет, направи някои забележки. Преди шампионата тя работи с нас десет дни, може би малко повече. През това време се разбирахме добре помежду си.\nДина: Тя има толкова лесен характер. Всъщност тя ни подкрепяше много добре по време на състезанията, развеселяваше ни, даваше ни увереност и сила. Самата тя не се притесняваше и не предаваше това на нас.\nКато бивш спортист тя знае всичко, през което сме преминали, защото самата тя го е преживяла. Тя отлично знае какво да каже в подходящия момент.\n- Има ли яснота за това с кого ще работите сега?\nДина: Сега всички си почиваме, така че дори не сме обсъждали какво следва. Ако Ариша и аз кажем, че сме готови да тренираме, тогава ще решим. Ако Вера Николаевна е готова, тя ще продължи да работи с нас, ако не - ще помислим.\n- Поддържахте ли връзка с нея в Китакюшу?\nДина: Поздравихме я на Деня на треньора, беше точно в последния ден на състезанието. И така, малко си кореспондирахме. Часовата разлика ни влияе. Когато дойдем в Москва, ще се срещнем с нея, ще поговорим за всичко. Така ще е по-лесно.\n- Ирина Александровна ми разказа как няколко седмици след Олимпиадата сте ѝ се обадили и сте обявили, че се отказвате. Наистина ли бяхте готови да се откажете в този момент?\nАрина: Всъщност аз бях първата, която го каза на Ирина Александровна. Почти половин час говорихме по телефона. Бях уморена и емоционална и казах, че се страхувам да не се повтори това, което се случи на Олимпиадата, и ако съдийстват така на Световното първенство, не знам дали ще мога да издържа отново. Тогава реших, че ще свърша или ще си почина, но Ирина Александровна намери подходящите думи.\n- Веднъж Яна Кудрявцева (многократна световна шампионка по художествена гимнастика и вицеолимпийски шампион от Рио 2016 - б.р.) каза, че сега, когато преглежда изпълненията си, понякога се страхува от собствения си поглед преди да стъпи на килима. Тя е много срамежлив човек, който трудно говори пред публика - контрастът с образа, който имаше в спорта, е огромен. По какво се различава Дина Аверина на килима от Дина Аверина в реалния живот?\nДина: Да, в гимнастиката съм събрана и строга, имам поглед, който плаши всички. Понякога Ирина Александровна казва: страхувам се от погледа ти. Когато виждам себе си във видеото, в моментите преди да изляза, понякога също се страхувам от себе си. Мисля си, Боже мой, как може хората изобщо да ме погледнат и после да общуват с мен (смее се). Ето защо преди много хора се страхуваха да се приближат до мен - мислеха, че съм такъв в живота. Всички идваха при мен чрез Ариша и питаха дали могат да се срещнат с мен. Но после разбраха, че в реалния живот съм много обикновен човек. Добър, симпатичен, весел. Доста по-различно от това, което съм в спорта. В спорта съм стриктна и съсредоточена върху работата си, но в живота, може да се каже, съм разкрепостена.\nАверини Арина Аверина Дина Аверина художествена гимнастика\nРожденичката Илиана Раева: Благодаря на всички за всичко, което са ми подарили и причинили\nТреньорката Елена Симеонова: В нашия спорт не става с говорене на ушенце


Спасяват държавните мини с 50 млн. лева (обзор) - Труд\nПонеделник 28.09.20 / 12:44\nПонеделник / 28.09.2020 / 12:44\nСпасяват държавните мини с 50 млн. лева (обзор)\nПремиерът Бойко Борисов разговаря с президента на КНСБ Пламен Димитров и представители на синдикатите в “Мини Марица Изток”.\nБЕХ дава заем на “Мини Марица Изток”\nВдигат заплатите на работещите в комплекса, въпреки кризата\nДобивът на въглища намалява\nДържавата дава 55 милиона лева за спасяването на “Мини Марица Изток”. Това беше решено след среща на премиера Бойко Борисов с президента на КНСБ Пламен Димитров и представители на синдикатите в държавното предприятие и провелия се по-късно Браншови съвет за тристранно сътрудничество, минно дело и геология.\nБългарският енергиен холдинг ще предостави дългосрочен заем от 50 милиона лева за функционирането на “Мини Марица Изток”, съобщи след него министърът на енергетиката Теменужка Петкова. Той нямa дa e бeзлиxвeн, допълни тя.\nНовият заем се случва само няколко месеца, след като БЕХ увеличи с близо 600 млн. лева капитала на ТЕЦ “Марица Изток 2” чрез преобразуване на дълг.\nС парите то заема ще бъдат предоставени и 5 милиона лева за работниците и служителите от “Мини Марица-Изток”, за да се увеличат техните заплати от 1 октомври, обясни министърът.\nТя подчерта, че коронавирусът е довел до свиване на потреблението и намаляване на добива на въглища и производството на електроенергия. Набелязаните мерки ще дадат резултат за устойчивото развитие на комплекса. Cпopeд Пeткoвa пpaвитeлcтвoтo яcнo e дeклapиpaлo, чe Бългapия щe пpoдължи дa paзчитa нa цeнтpaлитe, кoитo пpoизвeждaт eнepгия oт въглищa, дo 2030 г., c xopизoнт дo 2050 г.\n“Teзи 50 млн. лв. щe въpжaт бюджeтa нa минaтa”, дoпълни пpeзидeнтът нa KHCБ Плaмeн Димитpoв, oбeщaвaйки, чe “пapитe щe oтидaт тaм, къдeтo тpябвa, a нямa дa бъдaт oткpaднaти”. Cпopeд Димитpoв oт двe гoдини и пoлoвинa нe e имaлo yвeличeниe нa зaплaтитe нa paбoтeщитe в кoмплeкca.


ХИТ: "Калашников" разработва нова картечница - Информационна...\nНеудачната РПК-16, която някои подразделения на руската армия изпробват от 2017 г., ще бъде заменена от изцяло нова лека картечница, обявиха от държавната корпорация "Калашников". Решението и продиктувано от негативните оценки, които оръжието е получило от военните в хода на изпитания през 2018-2019 г.\nРПК-16 ("Ручной пулемёт Калашникова образца 2016 года") калибър 5.45 × 39 мм бе представена на военнотехническия форум "Армия 2017" като наследник на РПК-74 на базата на АК-74. Оръжието предлага възможност за смяна на късия ствол за използване като автомат с дълъг в съответствие с изискванията за общовойскова пехотна картечница.\nСлед двугодишни тестове в различни климатични условия обаче руските военни са отправили множество критики към качествата на РПК-16. В резултат армията на РФ е отказала да поръча картечницата, а от "Калашников" са решили да започнат проектирането на изцяло ново оръжие, в чиято конструкция да бъдат отстранени всички недостатъци.\nВнукът на Вера Кочовска наследява дарбата ѝ 155097 Снахата на Тодор Живков: Людмила не се самоуби, приятели я предадоха! 91568 Вижте рецептата за железен имунитет на прочутия руски билкар Евгений Степанович 123832 Ето ги съветите на доктор Емилова за тънка талия през есента 135815 Прическа „Джулия Робъртс“ най-модерна за есента. Вижте как да изглеждате като 52-годишната киноикона 45163 Спомени от соца: В квартала имаше само един телевизор, ходехме на гости да гледаме филми 393396 Наследниците на Гюзелев продадоха имането му. Вижте луксозната къща в "Бояна", където живя маестрото (Снимки) 43694 Грозно - святото българско знаме виси като дрипа върху гърбовете на протестиращите!\nКашкавалки с маслини 354826 Кекс с мармалад 425803 Бързи мекички със сирене за закуска 202151 Агнешко кълцано месо в було 149461 Агнешко по гергьовски 166896 Великденската трапеза се готви с любов - ето какво да сложим на масата за празника 245300 Завъртете невероятно вкусен козунак в... пералнята 136405 Козунак с бадеми и кафява захар


Медночервена шуменска овца - FermaBg\nМедно червена шуменска овца (Copper - red Sheep)\nМедночервената шуменска овца (МЧШО) е родствена на Карнобатската и често в литературата се описват и разглеждат като една порода с две отродия /Карнобатско - Шуменска/.\nПри определяне района на отглеждане на червено - черните овце в нашата страна Ганчев /1926/ пише..." Развъжданите червено - черни овце в Североизточния край на България, начиная от Поповско и Разградско, която на север минава в Добруджа, и на юг от Балкана в Бургаски окръг, е представена от два типа овце: Южно от Балкана е Карнобатска овца, а на север от Балкана е Шуменска овца."Става ясно, че двете отродия овце са с еднакъв произход.\nРазличията между тях се определят от специфичността на екологичните и стопанскии условия на районите, в които те са отглеждани. Баулов /1992/ доказва близката генетична връзка между Карнобатската и Каракачанската овца, което е подкрепа на хипотезата, че овцете от Карнобатското отродие са разновидност на Цакела. Според Хлебаров /1940/ Карнобатските овце представляват пигментирана разновидност на породата Цигай, без ясно да посочва конкретните различия от Цигая.\nМедночервената Шуменска овца носи името си от медночервения си цвят, наречен кавърджик, който характеризира качеството на вълната и кожичките на агнетата. Тези овце са известни и с друго турско название: бакър - кармъз, характеризиращ цвета на вълната.\nТази порода е с комбинитана месодайно - млечна продуктивност. Месото на Медночервените агнета е било високо ценено на Цариградските пазари преди Освобождението.\nМедночервената Шуменска овца е с приземно, по-едро телосложение от карнобатското отродие, което е резултат от по-доброто хранене и отглеждане през оборния период.\nЦветът на вълната може да варира от бозав до медночервен, като най-разпространен е последният. Овцете с бозав цвят на вълната са с по-отворено руно и по-груба, смесена вълна / кабарляви, бозави овце /, а тези с медночервена вълна са със затворено руно и по-еднородна полугруба вълна / рудави овце /.\nЛицето, ушите и краката са покрити с черна космена покривка.Тялото е компактно, с продълговата изразителна глава, зарунена до челото, добре развит пояс и със средно дълга опашка.\nАгнетата при раждане са черни /90%/ или тъмно-кафяви и кафяви. Бели агнета рядко се раждат /5-7%/. След отбиване на агнетата, на 3 месечна възраст и по-късно при стрижба, те получават типичния за отродието медночервен цвят. Както агнешкото и шилешкото, така и месото на възрастните овце от това местно отродие се цени поради отличните вкусови качества.


Увеличен черен дроб при деца – част 1 - ArsMedica.bg\nНачало Детско здраве Увеличен черен дроб при деца – част 1\nЧерният дроб се разполага в горния десен квадрант на коремната кухина. Горната му граница следва очертанията на десния купол на диафрагмата и се намира върху гръдната стена на равнището на VI междуребрие. Долната чернодробна граница се определя от предния ръб на органа и върви по дясната ребрена дъга. При възрастен човек чернодробния ръб почти не се палпира (опипва).\nПри деца обаче предният ръб на черния дроб нормално може да се опипа на 1 – 2 см под ребрената дъга. Опипването на чернодробният ръб над 3.5 см под ребрената дъга говори за увеличен черен дроб.\nСъстоянието, при което черният дроб е увеличен се нарича хепатомегалия и може да се срещне както при деца, така и при възрастни.\nПри малките деца черният дроб е функционално незрял и бързо, и лесно може да увеличи размерите си при редица заболявания.\nКогато черният дроб на децата е леко увеличен може да няма никакви оплаквания. При прогресиране на състоянието обаче може да се появи болка в корема, пожълтяване на кожата и склерите (жълтеница), задух, отпадналост, увеличена слезка.\nМеханизмите, които водят до увеличаване на черния дроб са: възпалителен процес, инфилтрация, кръвен застой, запушване (обструкция) на жлъчните пътища.\nКои са най-честите причини за увеличен черен дроб при деца?\nЧерният дроб може да бъде увеличен при редица заболявания, като най-честата причина са инфекциозните заболявания. Хепатомегалия се среща при:\nВродените инфекции имат доста общи симптоми. Увеличен черен дроб може да се наблюдава при: токсоплазмоза, рубеола, цитомегалия, херпес симплекс, хепатит, СПИН, вроден сифилис.\nВирусният хепатит или възпалението на черния дроб е честа причина за хепатомегалия при деца. Главните вируси, които причиняват хепатит са: хепатитните вируси – А, B, C, D и E, Епщайн-Бар вируса (Epstein-Barr Virus), който причинява инфекциозна мононуклеоза, аденовируси, парвовирус. Характерни симптоми при вирусен хепатит са: увеличен черен дроб, жълтеница, отпадналост, повръщане, болки в корема.\nМаларията е паразитно заболяване, което протича с циклични температурни пристъпи, анемия, увеличен черен дроб и слезка. Причинява се от маларийни плазмодии. Заразяването става при ухапване от комари, кръвопреливане, трансплацентарно или по време на раждането, също чрез спринцовки и игли, контаминирани с кръв с паразитите.\nЧерният дроб може да бъде увеличен при някои автоимунни заболявания, като например: автоимунен хепатит, системен лупус еритематозус.\nПри деца увеличеният черен дроб може да бъде признак на сърдечна недостатъчност. При сърдечна недостатъчност способността на сърцето да изтласква кръв към аортата е нарушена и се получава венозен застой, включително и във вените на черния дроб. Черният дроб е увеличен и с мека консистенция.\nСиндром на Бъд-Киари – тромбоза на чернодробните вени\nКак да се справите с коликите при вашето бебе


10 неща, които ИСТИНСКИТЕ приятели правят...\nИма хипотеза, че вашата личност се оформя под влиянието на 5-те човека, с които прекарвате най-много време. Това важи и за приятелствата. С годините някак неусетно изграждаме толкова силни връзки, че дори да не се виждаме, само мисълта за тези хора ни кара да се усмихваме. А ето и какво истинските приятели правят.\n1. Съсредоточават се върху добрите ни черти\nНе е нужно да се опитваме да впечатлим истинските си приятели. Те виждат под повърхността и оценяват положителните ни страни, независимо дали сме облечени със стара пижама или рокля от последната колекция на някой дизайнер.\n2. Истински са\nС истинските си приятели можете да се смеете, да плачете, да сте глупави или сериозни и връзката ви да не се променя спрямо това.\n3. С вас са, независимо от обстоятелствата\nИстинските приятели можем да разпознаем само в тежките ситуации. Дори да няма начин да се видим физически, те винаги намират вариант за комуникация.\nТОВА СА НАЙ-ВЕРНИТЕ ПРИЯТЕЛИ СПОРЕД ЗОДИЯТА\n4. Не ви съдят\nИстинските приятели не ви осъждат за грешките, които сте допускали в живота си. Напротив, опитват се да ни покажат всяка ситуация от веселата страна.\n5. Балансират ви\nИстинските приятелства не работят, когато единият се опитва да е ярка звезда, а другият - слуга. Не, при тях всичко опира до баланса - да давате и получавате подкрепа и да се грижите достатъчно един за друг, за да може всеки от вас да блести със собствена светлина.\n6. Не плетат интриги, а разговарят\nКогато възникнат конфликти, истинските приятели имат смелостта да говорят за тях директно, а не да клюкарстват и да оставят неразбирателствата да растат.\n7. Пазят ви гърба\nВ истинското приятелство лоялността е ключова. Знаете, че някъде там има човек, който би ви пазил гърба и защитавал честта ви като майка орлица.\n8. Дават ви да растете\nЖивотът е динамичен и хората се променят. Истинските приятели си дават взаимно пространство за растеж, време за повторно калибриране и отворена врата за споделяне.\n9. „Поливат” връзката ви\nПодобно на растенията, приятелството също трябва да се полива редовно. Истинските приятели се „отчитат” помежду си. Независимо дали това е всеки ден, или на рождени дни, всяка връзка си има собствена динамика.\n10. Празнувате всеки ден с вас\nИстинските приятели празнуват вашите победи, а и обикновените моменти, в които просто се радвате да се видите и да изпиете по едно кафе. Вашата радост е и тяхната радост.


Модерно кухненско обзавеждане - обединяване на стил и функционалност - Womans'Book\n/ рейтинг 4 / 2 гласа / 8 точки / 1 коментара / 559 прегледа /\nКухнята е едно от най-използваните помещения от цялото семейство, което означава, че мебелите и кухненското оборудване се амортизират и изхабяват много по-бързо в сравнение с тези в останалите помещения. Следователно това приканва за подновяване или промяна на мебелите. Модерното кухненско обзавеждане е много по-различно от мебелите, използвани в конвенционалната кухня. Кухните в днешно време са построени с добре обмислено планиране и точни проекти. Всяка част на помещението е направена с далновидност и грижи, за да побере всички нови функции, подобаващи за една кухня.\nАко старата кухня е била с малко пространство за съхраняване, шкафове, кът с мивка и място за готвене, то модерните кухни са се развили много повече. Всяка функция в кухнята се взема под внимание и по този начин се избира за всяка от тях подходяща мебел. Някои общи части на мебели за модерна кухня са кухненски шкафове, рафт или стойка за вино, кухненски бар, кухненски плотове, маса, столове и др. Специалното на тези елементи е, че те се използват за много повече цели, от тези за които са предназначени. Например, кухненските шкафове могат да се използват за съхраняване не само на прибори за хранене и изделия от стъкло, но също за аранжиране с цветя или антични фигури и статуетки, които ще направят кухнята естетически красива.\nПри кухненския бар може да се поставят високи столове за ранно сутрешно кафе или късно вечерно питие. Може да сложите вашия лаптоп и да продължите работата си по време на готвене. Когато става въпрос за съвременен кухненски дизайн, опростеността е модна дума. Не са сложни столовете или масите или дантелените възглавници за съвременнате кухни. Дори и декоративните елементи са много по-малко в такава кухня. Също така, има само един цвят за стените и един контрастен цвят за всички мебели. Не винаги е трудно да се намерят мебели и идеи за вашата кухня. От вас зависи как да изглежда това всекидневно помещение, ако сте креативни вие сами можете да направите някои от елементите в кухнята, като пердетата, аранжирането, възглавничките за столовете, просто да участвате идейно в цялостната промяна на вашата кухня.\nНа: 2013-04-16 14:23:25 - Етикети: Обзавеждане за кухня , Обзавеждане за дома ,\nПодобни на: Модерно кухненско обзавеждане - обединяване на стил и функционалност\nпреди: 4 години / 1 гласа / 3 точки / 0 коментара / 121 прегледа\nВсеки е част от играта, дори и хората, които ще го отрекат. Повечето любители на модата не спират да мислят за възможните значения на това древно социално явление за обществото като цяло. Въпреки че най-вече свързан с модерните дрехи и аксесоари, терминът обхваща почти всичко, което означава нещо, което отправя призив към големи групи от хора във всяка точка във времето. Ето няколко причини, които водят до по-широките значения на този културен фе ... още


РОЛКОВИ КЪНКИ: Сой Луна (Soy Luna kynki): Защо Ролковите КЪНКИ са по-скъпи от Инлайн Кънки (Ролери)\nЗащо Ролковите КЪНКИ са по-скъпи от Инлайн Кънки (Ролери)\nЗАЩО РОЛКОВИТЕ КЪНКИ\nСА ПО-СКЪПИ ОТ РОЛЕРИТЕ\nНие сме школа по каране на кънки, ролкови и инлайн кънки (ролери)?\n1. Истинските ролкови кънки имат механизми като тези на скейтборд. При накланяне те трябва да завиват. При ниските класове (евтини) кънки, няма такива. Но при истинските добри класове механизмите завиват. Тогава карате истински кънки, а не просто играчки.\n2. По-високите класове автоматически идват и с по-добри колелца. Нека уточним - с пласмасови колелца са играчките (това не са истински кънки). След това са силиконовите; с коитио се кара добре. При тях също има класове - по-бавни, по-бързи, както и различни размери, в зависимост от типа каране. Свръжете се с нас за съвет, кой тип са най-добри за вас. Най-добри са професионалните PU колелца, които имат супер сцепление, издръжливост, още по-добра скорост, но най-важното стават за завои, завъртания, спирачки.\nВ ОНЛАЙН МАГАЗИНА на школата ни, X-Rol Бургас, имаме над 20 вида налични вида ролкови кънки с всякакви качества. Обадете се за поръчка и съвет: тел. 0878197022\nСпоред обувката ролковите кънки биват 2 основни вида; с токче (като за фигурно пързаляне) и без токче. Първите са по-скъпи, защото дават по-голяма стабилност на крака. Вторите са по-меки и гъвкави. Въпроса е какъв вид каране предпочитате. За съвет ни се обадете.\nПубликувано от Ролери Школа Бургас: Кънки Училище в 4:59 ч.\nЕтикети: Детски кънки, Летни кънки, Онлайн Магазин, Рио кънки, Ролкови кънки, Рочес, Соя Луа, Playlife, Rio Roller, Roces, Soy Luna, Tempish\nRoces: Женски ролкови кънки за момиче, детски летн...\nЗащо Ролковите КЪНКИ са по-скъпи от Инлайн Кънки (...\nРолкови Кънки за момче - Мъжки Ролкови Кънки Power...


Прогноза за дни с мръсен въздух ще въвежда зеления билет в София - SofiaInfo\nПрогноза за дни с мръсен въздух ще въвежда зеления билет в София\nКметът на София да може да въвежда целодневния билет за градския транспорт на цена от 1 лев при прогноза за жълт код за мъгла, инверсия, безветрие и ниско атмосферно налягане, които ще доведат до повишено замърсяване на въздуха. Това решиха общинските съветници по предложение на кмета Йорданка Фандъкова.\nТака те промениха механизма на Столичната община при дни с мръсен въздух така, че кметът да може да въвежда последната мярка в него – зеленият билет, когато прецени, че има необходимост от това. Досега, за да бъде пуснат билетът, трябваше нивото на фини прахови частици в два поредни дни да е било 4 пъти над нормата.\nИдеята за промяната на плана е на Фандъкова. На заседанието на съвета тя разказа как в неделя вечер видяла прогнозите за мъгли и безветрие в понеделник. „Аз самата бях гневна, защото не можех да го обявя (зеленият билет – бел.ред.) в понеделник“, посочи Фандъкова. Освен това тя получила осреднените данни за качеството на въздуха в края на деня и така е имала възможност да въведе мярката за вторник.\nС протест пред общината граждани поискаха именно по-ранното въвеждане на зеления билет и други по-ефективни мерки за справяне с проблема със замърсяването на въздуха.\nКметът каза, че е наясно, че „зеленият билет не е панацея“, а е една от „над 100 мерки“ на общината за решаването на проблема с мръсния въздух. Тя сподели и своето виждане, че гражданите го предпочитат не толкова заради по-ниската цена, а заради „призива, кампанията, надписа отзад“. Фандъкова разказа и че има „позната“, която си купила зелен билет, макар и да имала карта за градския транспорт, защото й бил симпатичен.\nСъветниците обаче отхвърлиха предложенията на Иван Велков от „Зелените“ и Войслав Тодоров от „Нормална държава“. Първият предложи мярката „зелен билет“ да се въвежда всеки път когато има прогнози за превишения на замърсителите, а Тодоров – въвеждането на възможност за безплатен градски транспорт.\nМнозинството от ГЕРБ ги отхвърли, защото имаше икономически съображения по въпроса. Председателят Елен Герджиков обясни, че разликата в цената на билета се доплаща от Столичната община и с всеки „зелен билет“ общинското дружество „Център за градска мобилност“ губи пари. „Ако източим това дружество, то няма да може да предоставя услугата градски транспорт и тогава всички трябва да се качим на автомобилите си“, каза Герджиков. Фандъкова допълни, че услугата струва на дружеството между 150 и 200 хил. лева.\nPrevЩе затварят заведения, в които се позволява пушене дори след глоба\nNextДончо Барбалов стана временен зам.-кмет по транспорта в Столичната община


Добро утро!Нека започнем деня с вдъхновяващидуми:"Всеки напредък води със себе - Новини 24/7\n2021-06-19 / 05:16:32 / За Жената / edna.bg\nДобро утро!Нека започнем деня с вдъхновяващидуми:"Всеки напредък води със себе ...\nНека започнем деня с вдъхновяващидуми:\n"Всеки напредък води със себе си до някаква загуба..."\n- Мо Йен\nА ако се чудите какво ви очаква днес, можете да разберете от нашия специален дневен хороскоп, който ви очаква в галерията!\n2021-07-23 / 16:17:03 / За Жената\nВече е факт първият епизод от Podcast7, подкастът на Vbox7,...\n... за това е отношението ѝ към аудиторията. Певицата заяви, че просто ѝ вярва дори и на рекламите - Радост никога не използва филтри на снимките си и споделя наистина лично мнение. А с кого би направила дует Михаела Филева и кой е най-големият комплимент, който е получавала? Вижте във видеото!\n2021-07-23 / 14:56:42 / За Жената\nЕдин от най-досадните въпроси за всяко домакинство със сигурност е...\n... ето и как да си сготвите гювеч: iStock Мусака Както казват, всяка жена трябва да може да готви мусака. Едва ли има български мъж, който да не иска да му бъде поднесена вкусна и още димяща порция мусака. iStock Това блюдо също има различни рецепти, предлагаме ви няколко от тях:\n2021-07-23 / 13:08:53 / За Жената\nПълнолунието във Водолей, което ще се състои на 24 юлиавгуст...\n... ново начало. Той ще ни позволи да бъдем по-отворени към равносметка за всичко онова, което сме постигнали през последните шест месеца. Бъдете оптимисти, дори в момента да преминавате през тежък период (за което частична заслуга имат враждуващите Сатурн и Уран). А ето какво да очаква всяка зодия от този период:\n2021-07-23 / 11:57:23 / За Жената\nТрудно бихме повярвали, че твърдението от заглавието може да важи...\n... връзката си с Шийн: „Това е толкова нормално за нас“ и допълва: „Разделихме се преди векове. Не сме заедно далеч по-дълго, отколкото някога сме били заедно. Но аз наистина го обичам, харесвам го и всеки кара другия да реве от смях.“ Кой не би искал такива отношения с бившия си?!\n2021-07-23 / 10:40:04 / За Жената\nМесец юли беше изпълнен със събития в графика на испанската...\n... време на пандемията, испанската кралица се появи с очарователен модел на точки в черно и бяло. Getty Бялата кожена чанта Furla виждаме отново и в тоалета на Летисия за среща с Испанската асоциация срещу рак. В главната роля бе рокля от туид, а друг летен аксесоар бяха сандалите на платформа.\n2021-07-23 / 09:40:53 / За Жената\nЛятото ви може да е започнало бавно, но партито е...\n... или ревност. Не забравяйте, че има шанс за всички да успеят и да процъфтяват през този сезон на Лъва! Лъвът е драма, емоция, вълнение. Лъвът иска да хвърли блясък върху всичко и да превърне ежедневието в най-приказното изживяване! Ето какво ви очаква според зодията през сезона на Лъва тази година:\n2021-07-23 / 08:24:23 / За Жената\nИма хора които са отпуснати, безгрижни и дори леко разсеяни...\n... са отпуснати, безгрижни и дори леко разсеяни в начина, по който се придвижват в света. Но има други, които използват интелекта си в своя полза и дори понякога си позволяват да упражнят „мека манипулация“. Астрологично погледнато, има 4 зодиакални знака, които го правят по-добре от останалите. Вижте ги в галерията.\n2021-07-23 / 08:08:43 / За Жената\nПонякога ще идвам във съня ти като нечакан и неискан...\n... е разстрелян заедно с А. Иванов, А. Попов, Ат. Романов, П. Богданов и Г. Минчев. На 23 юли същата година той е осъден по бързата процедура, след което само след няколко часа е застрелян. Никола Вапцаров до последно остава идеалист, вярващ в утопичната мечта за по-добър живот на цялото човечество.\n2021-07-23 / 05:08:13 / За Жената\nДобро утро! Неказапочнем деня си с вдъхновяваща мисъл: „Тежко е...\n... Добро утро! Неказапочнем деня си с вдъхновяваща мисъл: „Тежко е да се провалиш, но по-лошо е никога да не се опиташ да успееш.“ - Теодор Рузвелт А ако се чудите какво ви предстои днес, можете да разберете от нашия специален дневен хороскоп, който ви очаква в галерията долу.\n2021-07-22 / 15:32:43 / За Жената\nВярвам, че най-неприятните и най-нелепите ситуации, в които попадаме, ни...\n... и това, защото сега съм човек с фин скенер за граници. Хората се чувстват комфортно около мен, защото знаят, че уважавам личното им пространство. И очаквам същото от тях, като поставям собствените си граници. Това е съкратен списък с моите уроци и метаморфози. Вие какво научихте от лошите си взаимоотношения?


Всички подсъдими по делото за радикален ислям поискаха отвод на прокурор - Пловдив - DarikNews.bg\n19 юни 2019 12:18\nВсички подсъдими по делото за радикален ислям, както и техните адвокати, поискаха отвод на прокурор Недялка Попова от делото. Това стана по време на днешното заседание, като смятаният за лидер на групата ромски проповедник Ахмед Муса дори пожела да я види на мястото на събратята си, обвинени в насаждане на верска омраза.\n„Не давам разрешение за ход на делото!“ - разгорещено каза пред магистратите Муса. Той припомни, че през март обвинителката е направила изказване пред медии, с което самата тя насаждала религиозна омраза. Затова заяви, че трябвало да бъде съдена за думите си.\nАдвокатката на Муса Елвира Панкова подкрепи искането, като прочете цитат от публикации, че „когато мюсюлманите станат 30%, държавата ни ще е застрашена“. В този дух бяха и изказванията на останалите подсъдими и техните защитници, които имаха разногласия само за това дали да се дава ход на процеса.\nЕксперти видяха дискриминационни послания в проповедите на Муса\nНо всички поискаха или прокурор Попова само да се отведе, или съдът да направи това по искане на подсъдимите и адвокатите. Като мотив посочиха, че тя не е безпристрастна и дори е предубедена, тъй като е водена в действията си от чувство на омраза срещу мюсюлманите изобщо.\nПрокурор Попова заяви, че не е предубедена и че цитираното интервю е предадено некоректно - в него били написани думи, които не е казала, а други били преиначени в търсене на сензационно звучене.\nТя допълни, че е нормално Муса да я мрази, след като по предишното дело срещу него пак за радикален ислям и пак по неин обвинителен акт, той получи ефективна присъда от 4 години.\nАхмед Муса бе освободен под гаранция\nПодчерта, че след въпросното интервю е правена проверка срещу нея от Главната прокуратура и не са установени нарушения, затова не е отстранена от делото. Накрая отказа да си направи сама отвод.\nПоследваха нови разгорещени изказвания в залата, а след кратка почивка съдът реши заседанието да продължи от 13,30 часа. Междувременно се очаква Ахмед Муса да се върне до затворническата си килия, за да си вземе записки, с които пожела да мотивира искането си за отвод на прокурор Попова.\nдело прокурор Пазарджик радикален ислям Ахмед Муса отвод


Учените са решили загадката за магнитните полета във космическо пространство | Информационен портал за НЛО\nУчените са решили загадката за магнитните полета във космическо пространство\nУчените 40 години се борят за гатанка за странни възмущения магнитни полета в космическото пространство и накрая тя познах го. Това съобщи информационното издание Phys.org.\nУчените изследвали данни, получени от дванадесет спътника, които преди това са регистрирали смущения в локалните магнитни полета. Тези смущения бяха причинени от малки частици, които толерира слънчевия вятър. Този облачен прах влезе магнитната обвивка на нашата планета, разположена между удара в главата вълна и магнитопауза.\nПреди около четиридесет години близо до Венера учените откриха странно дванадесет часа колебание на магнитното поле. По-късни изследователи многократно наблюдавах това явление, но обяснението за него така и не беше намерен. Астрономите предположиха, че виновен е облакът намагнетизиран прах в резултат на сблъсъци на метеорити и комети.\nСлед като разработиха специален модел, учените стигнаха до извода, че прахът йонизирана от слънчева светлина и след това придобива скорост под въздействието на слънчевия вятър. Кога се получава този прах в магнитошината слънчевият вятър се забавя, но по-голям частиците продължават да се движат в пространството със същата скорост. В резултат на това прахът привлича заредени частици към магнитослой.